b"\n_START_ARTICLE_\nBeah Richards\n_START_SECTION_\nVida i carrera\n_START_PARAGRAPH_\nVa n\xc3\xa9ixer com a Beulah Elizabeth Richardson a Vicksburg (Mississip\xc3\xad);  la seva mare era costurera i el seu pare era un predicador baptista. El 1948 es va graduar a la Universitat Dillard de Nova Orleans i, dos anys m\xc3\xa9s tard, es va traslladar a la ciutat de Nova York.La seva carrera va comen\xc3\xa7ar el 1955 quan va interpretar a una \xc3\xa0via de vuitanta-quatre anys d'edat en el xou off-Broadway Take a Giant Step. Sovint va interpretar el paper de mare o \xc3\xa0via, i va continuar actuant tota la seva vida. Va apar\xc3\xa8ixer en les produccions de Broadway Purlie Victorious, El miracle d'Anna Sullivan, i A Raisin in the Sun._NEWLINE_Richards va ser nominada a un Premi Tony per la seva actuaci\xc3\xb3 el 1965 a l'obra de James Baldwin The Amen Corner.Va rebre una nominaci\xc3\xb3 al Premi de l'Acad\xc3\xa8mia a la millor actriu secund\xc3\xa0ria per la seva actuaci\xc3\xb3 com a mare de Sidney Poitier en la pel\xc2\xb7l\xc3\xadcula de 1967 Endevina qui ve a sopar.  Altres actuacions de pel\xc2\xb7l\xc3\xadcules destacables inclouen Hurry Sundown, The Great White Hope, Beloved i In the Heat of the Night. Malgrat els nombrosos papers de la mare que va interpretar, la pr\xc3\xb2pia Richards no va tenir fills. Va estar casada amb l'escultor afroameric\xc3\xa0 Hugh Harrell Jr. durant nom\xc3\xa9s tres anys._NEWLINE_Va fer nombroses aparicions com a artista convidada a la televisi\xc3\xb3, incloent papers a La bella i la b\xc3\xa8stia, The Bill Cosby Show, Sanford and Son, Benson, Designing Women, The Practice, The Big Valley i ER (com a mare de Peter Benton) Va guanyar dos Premis Emmy, un el 1988 per la seva aparici\xc3\xb3 a la s\xc3\xa8rie Frank's Place, i un altre el 2000 per la seva aparici\xc3\xb3 a The Practice.\n_START_SECTION_\nMort\n_START_PARAGRAPH_\nRichards va morir d'un emfisema pulmonar a la seva ciutat natal de Vicksburg (Mississip\xc3\xad) a l'edat de 80 anys.\n_START_SECTION_\nDocumental\n_START_PARAGRAPH_\nEn l'\xc3\xbaltim any de la seva vida, Richards va ser objecte d'un documental creat per l'actriu LisaGay Hamilton. El documental Beah: A Black Woman Speaks es va crear a partir de m\xc3\xa9s de 70 hores de les seves converses. La pel\xc2\xb7l\xc3\xadcula va guanyar el Premi del Gran Jurat al Festiva de Cinema AFI."